Clonar Fidel Castro

Brev da lectur or da la California

"Per I'amur da Dieu" ha sbragì mia dunna tschel di or da cuschina. Jau hai natiralmain dalunga cret che I'entir risot saja crudà giu dal lavabo e sun currì sco Tarzan en agid. Mia dunna era vi da la maisa ch'ella legeva la gasetta. "Per I'amur da Dieu. Men, has legì quest. I vulan clonar proximamain ils emprims umans."

"Tge teater che Ti fas", hai jau ditg anc senza flad. "Ti stos vesair quai pli positiv. Sche jau pudess clonar umans, lura..." - "Lura clonassas Ti I'emprim ina giada Tai sez", m'ha interrut mia dunna. - "Per exempel", hai jau respundì e gist cumenzà cun in referat: "Suenter clonass jau Panagiotis Papadakis, alura survegnissan tut ils politichers e tut las politicras bellas pellitschas. Fidel Castro clonass jau gist er. Alura na fiss la dumonda da successiun en Cuba pli nagin problem. Fidel restass immortal: 'Socialismo y muerte!" Sco cuntrapaisa a Fidel clonass jau dentant Martina Hingis. Jau crai che duas Martinas tanschessan per finanziar iI stadi bancrut da Fidel. Tar iI sport faschess jau gist anc in bun clon: Vreni Schneider. Uschiglio ha la Svizra da spetgar anc ils proxims trenta onns sin ina buna skiunza. E nus avessan finalmain puspè ina sportista che laschass ora commentaris prudents: "Hauptsach i bliiba gsund!" Er George dubel w Bush vegniss clonà da mai. In Bush pudess lura esser president da I'USA, e tschel Bush pudess ir a chavar vinavant ieli. Uschia na dessi betg pli conflicts d'interess, u forsa schon? E natiralmain che jau clonass perfin pliras giadas Hanspeter Lebrument. Uschiglio na survegn quel mai pli concurrenza tar las medias en iI Grischun. Or dad in monopol dessi alura in duopol u in triopol u forsa perfin ina gasetta che purtass iI num "diesüdostnordwestschweizohnezürich". La Quotidiana vegniss integrada sin pagina 42. Jau clonass er circa in milliun persunas rumantschas. Alura fissi finalmain ina giada finì cun quest cumplex - fertig schluss. E per ils proxims 30 onns fiss segira I'avegnir da la Rumantschia, almain quantitativamain. Però anc ina dumonda: Less jau clonar Sursilvans, Engiadinais u Surmirans?" - "Prättigauers", ha respundì mia dunna.

Ed anc ina dumonda impurtanta per finir: Nua è sparì Bill Clinton?

Indicaziuns: mencaduff@hotmail.com

Cun chars salids Voss Men Caduff